Oleksandr Zubkov. Oleksandr Valeriyovich Zubkov (1996-yil 3-avgustda tugʻilgan) — ukrainalik professional futbolchi, Donetskning „Shakhtar“ klubi yarim himoyachisi. Klublardagi faoliyati. Zubkov Olimpik Donetsk va Shakhtar Donetsk sport maktablarida oʻynagan. 2013-yilda „Shakhtar“ bilan shartnoma imzoladi va klubning zaxiradagi jamoalarida o‘ynadi. 2016-yilning 15-may kuni Ukraina Premyer-ligasida Zorya Luhanskga qarshi oʻyinda zaxiradan maydonga tushib professional futboldagi debyutini oʻtkazdi. Ferencváros. 2019-yil bahori oxirida Zubkov Vengriyaning „Ferencváros“ klubiga ijara asosida o‘tdi. Klubning eng yaxshi toʻpurariga aylanganidan keyin Ferencváros futbolchini toʻliq sotib oldi. Toʻlov 1,5 million yevro atrofida boʻlishi taxmin qilingan. 2020-yil 16-iyun kuni Ferencváros safida Nemzeti Bajnokság I ning 2019—2020-yilgi mavsumidagi 30-turida Hidegkuti Nandor stadionida Budapest Honvéd klubini mag‘lub etib, klub bilan chempion bo‘ldi. 2020-yil 29-sentabrda Ferencváros safida Groupama Arenada Molde FKni umumiy (safarda) 3-3 hisobida mag‘lub etib, UEFA Chempionlar Ligasi 2020—2021-yilgi guruh bosqichiga yo‘llanmani qo‘lga kiritishdi. Shakhtar Donetskga qaytish. 2022-yilning 5-avgustida Zubkov 2027-yilning yoziga qadar amal qiladigan shartnoma imzolab, „Shakhtar Donetsk“ga qaytdi. 5-oktyabr kuni Chempionlar ligasidagi ilk golini Real Madridga qarshi oʻyinda (2:1) kiritdi. 11-oktabr kuni „Shakhtar“ safida „Real“ga qarshi javob oʻyinida 90+5-daqiqada boshi bilan gol urdi va hisobni tenglashtirishga muvaffaq boʻldi. Uchrashuv shu tariqa 1:1 hisobi bilan yakunlandi. Xalqaro faoliyati. Zubkov Ukraina terma jamoasidagi debyutini 2020-yilning 7-oktyabr kuni Fransiyaga qarshi oʻrtoqlik uchrashuvida oʻtkazgan. Yutuqlari. Ferencváros Shakhtar Donetsk Shakhtar Donetsk (yosh toifadagi)